Komîteya Bawerîye û Şaran a KCKyî bi wesîleya Roşanê Remezanî eşkerayîyêk daye û nê pare kerdî:
''Mulusaman emser binê şertanê hîna zoran de rojeyê Remezanî qedîna. Sere de şarê kurdî ma roşanê heme alemê muslumanan bimbarek kenê û ûmid kenê ke Roşanê Remezanî heme merdimîye rê haştî bîyaro.  Welatanê musluman de şarî binê zext û zulimê îqtaran de yê. Semedê şaranê nê welatan hende îbadetî têkoşîn zî wezîfe yo. Nê rejîmê sîyasî goreyê dînê Muhamedî tênêgêrenê. Coka ganî şarê muslumanî nê qebûl nêkerê û vara ci bivejîyê.
Îqtîdarê faşîstî Tirkîya û Kurdîstan de Aşma Remezanî de zî hêrişanê xo yê vera şaran û îtîqadan rê dewam kerd. Hêrişê erjê tewr bimbarek goranê kurdan kerd. Canazaya ewledêk dayîka ci rê pê posta şawit. Bêehleqîye de sînor nas nêkenê. Hêrişê cayanê îbadetî kerd. Rixmê janê bitehlukeyî tepişteyê zîndan de bimergî rî bi rî verdayî. Îradeyê şarî bipay kerd û dest na şaredarîyanê kurdan ser. Dîyanetî bi fetvayanê xeletan ramojna ke ê vera dînê ehleqî û heqî yê. Hukmato ke dînî goreyê karê xo şuxulneno na aşma bimbarek de zî naye rê dewam kerd. Seba ke îqtîdar de bimanê erjê bawerî kerdî leymin. Ganî vera naye tewir bêro girewtene.
Emser ganî ma heme roşanan ra zafêr wayîrê şehîdanê xo bivejîyê. Ma komkerde şirê goristanan û şehîdanê xo yad bikerê û wayîrê înan bivejîyê. Sere de keyeyê şehîdan paştî bidê keyeyanê tepişteyan. Ma zî bi wesîleya roşanî reyna şehîdanê xo bihurmet yad kenê.
Remezanê emserî de PDK gama ke vera yewbîyayîşê demokratîkî yê şarê kurdî ya û xizmet dewleta tirke kena eşte. Zînî Wertê de hêzê xo ca kerde  vera nê tehlukeyî ma veng danê şarê xo yê çar leteyanê Kurdîstanî û Ewropa wa bi ruhê  yewîya neteweyîye têkoşîn bikerê. Ma reyne fînenê vîrî ke wa alîmê kurdîstanijî wezîfeyê xo yê rayberîye bîyarê ca. Heme kurdî ganî no proseso ke semedê yewîya neteweyîye zaf muhîm o destûr nêdê ke deweleta tirke înan biverdê yewbînan. Vera nê fîtne fesadî  ganî têkoşîno hempar gird bo. Na çarçewe de ma reyna roşanî bimbarek kenê û ûmid kenê ke Rojhelatê Mîyanênî rê haştîye bîyaro.''
